
REFERAT DE APROBARE
privind aprobarea indicatorilor tehnico economici - faza D.A.L.I. și participarea la „Programul vizând sisteme de alimentare cu apă, canalizare și epurare a apelor uzate” pentru proiectul: „EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA” finanţat de către Administraţia Fondului pentru Mediu - A.F.M.  şi din Bugetul local 

            Prezentul referat de aprobare are la bază prevederile art. 6 alin.(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin.(8) lit.a) din OUG nr. 57/2019 privind Codul administrativ, cu modificările și completările ulterioare, reprezentând instrumentul de prezentare şi motivare a proiectului de hotărâre privind aprobarea indicatorilor tehnico-economici - faza D.A.L.I. și participarea la „Programul vizând sisteme de alimentare cu apă, canalizare și epurare a apelor uzate” pentru proiectul: „EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA”
Având în vedere Ghidul de finanțare aferent Programului vizând sisteme de alimentare cu apă, canalizare şi epurare a apelor uzate aprobat prin Ordinul ministrului mediului, apelor și pădurilor nr. 475/2024 prin care suntem interesaţi să depunem cererea de finanţare în vederea extinderii reţelelor de alimentare cu apă si canalizare menajeră am întocmit documentaţia de avizare a lucrărilor de intervenţie D.A.L.I. pentru  finanţarea unei extinderi a Rețelei de alimentare cu apă potabilă cu o lungimea totală de extindere : 9.032,00 m, branșamente apă potabilă : 565 buc, hidranți de incendiu exterioare : 55 buc, subtraversare râu : 2 buc, supratraversare râu : 1 buc, refaceri carosabile inclusiv podețe și trotuare : 21.078,00 mp; precum şi a Rețelei de canalizare menajeră cu o lungimea totală de extindere: 16.303,00 m, lungime totală canalizare sub presiune : 1.228,00 m, total stații de pompare : 10 buc, racord canalizare menajeră : 919 buc, subtraversare râu : 2 buc,- refaceri carosabile inclusiv podețe și trotuare : 26.623,00 mp
[bookmark: _GoBack]Pentru a fi pregătiţi cu întreaga documentaţie conformă în momentul lansării sesiunii de depunere a cererii de finanţare propun Consiliului Local adoptarea documentației tehnico – economice și a indicatorilor tehnico – economici - faza DALI, asigurarea și susținerea din surse proprii a cheltuielilor care nu sunt acoperite prin finanțarea acordată de A.F.M., susținerea cheltuielilor neeligibile ale obiectivului din bugetul local, pentru obiectivul investiții’’EXTINDEREA REŢELELOR DE ALIMENTARE CU APĂ ŞI DE CANALIZARE MENAJERĂ ÎN MUNICIPIUL MARGHITA’’ în forma anexată.

